Unity, allerede koblet til Endeavour via PMA-2, dokker med Zarja via PMA-1 (NASA-bilde)
Den internasjonale romstasjonen (ISS) bruker tre ulike **Pressurized Mating Adapters** (PMA) for koblinger mellom moduler på romstasjonen og besøkende romskip. De to første PMA ble skutt opp med Unity-modulen på romferden STS-88. Den tredje ankom romstasjonen på romferden STS-92.

Bruk
----

Unity monteres på STS-88 med en av PMA klart synlig på enden
Hver PMA på ISS er brukt forskjellig, men alle tre utfører i prinsippet den samme funksjonen med å koble en tilkoblingsport på en modul på ISS til tilkoblingsluken på et besøkende romskip.

### PMA-1

Ved å bruke robotarmen til romfergen under romferden STS-88, festet mannskapet Zarja til PMA-1, som allerede var tilkoblet Unity. PMA-1 forbinder nå permanent disse to modulene av Den internasjonale romstasjonen.

### PMA-2

PMA-2 er nå brukt når romfergene kobler seg til ISS, og har nylig blitt utstyrt slik at romfergen kan hente elektrisk strøm fra romstasjonen.
Den var opprinnelig tilkoblet Unity, men når STS-98 leverte Destiny i februar 2001, ble PMA-2 flyttet til en annen luke på denne modulen.
*Harmony* (tidligere kjent som Node 2) er planlagt montert på STS-120, i oktober 2007. Når denne ankommer, vil romfergen dokke i PMA-2. En vil så flytte Harmony fra lasterommet på romfergen til en midlertidig plassering på Unity. Etter at romfergen forlater stasjonen, vil så PMA-2 bli flyttet av romstasjonens mannskap til den fremre luken på Harmony. En vil deretter flytte begge komponentene samtidig til deres endelige plassering, den fremre delen av Destiny.[*trenger oppdatering*]

### PMA-3

PMA-3 ankommer NASA
I oktober 2000 brakte romfergen ifm STS-92 PMA-3 til ISS. Den ble opprinnelig koblet til Unity. En og en halv måned senere, under STS-97, da P6-truss ble montert, koblet romfergen Endeavour seg til PMA-3. Under romferden STS-98 ble PMA-3 flyttet fra Unity  til Destiny, var romfergen Atlantis  tilkoblet PMA-3
PMA-3 ble flyttet i mars 2001 til Unity  av mannskapet på STS-102 for å gjøre plass til tilkoblingen av en Multi-Purpose Logistics Module (MPLM).
30. august 2007 ble PMA-3 flyttet til en annen plassering på Unity  for å gjøre rom for den midlertidig plasseringen av den fremtidige Harmony som vil bli levert på romferden STS-120). Dens endelige lokalisering vil bli på Node 3, som vil være koblet til Unity , en tilkobling som vil skje i 2010. Mens Node 3 blir montert, vil PMA-3 midlertidig være tilkoblet Harmony

Historie
--------

Pressurized Mating Adapters er laget av det amerikanske firmaet Boeing, da en tilsvarende adapter ble montert og tillot de amerikanske romfergene å koble seg til den russiske romstasjone Mir

Se også
-------

* Den internasjonale romstasjonen
* Liste over byggingen av ISS

Referanser
----------

1. ↑  «Human Space Flight - Space Fact». NASA. 4. juli 2002. Arkivert fra originalen 11. mars 2012. Besøkt 17. januar 2007.
2. ↑  «International Space Station Status Report #07-08». NASA. Arkivert fra originalen 24. mars 2012.
3. 1 2  STS-98, Mission Control Center (10. februar 2001). «Status Report # 07». NASA. Arkivert fra originalen 6. april 2012. Besøkt 18. januar 2007.
4. ↑  STS-92, Mission Control Center (16. oktober 2000). «Status Report # 10». NASA. Arkivert fra originalen 6. april 2012. Besøkt 18. januar 2007.
5. ↑  STS-97, Mission Control Center (2. desember 2000). «Status Report # 05». NASA. Arkivert fra originalen 6. april 2012. Besøkt 18. januar 2007.
6. ↑  STS-102, Mission Control Center (11. mars 2001). «Status Report # 07». NASA. Arkivert fra originalen 6. april 2012. Besøkt 18. januar 2007.
7. ↑  «SHUTTLE/SOYUZ/ISS PROCESSING MILESTONES». CBS News.
8. ↑  
Boeing.com.

| * v
* d
* r
Den internasjonale romstasjonen |
| --- |
| Moduler i bane | Zarja **·** Unity **·** Zvezda **·** Destiny **·** Quest **·** Pirs **·** Harmony **·** Columbus  **·** Kibō | ISS Patch |
| Andre komponenter | Integrated Truss Structure **·** Canadarm2 **·** Pressurized Mating Adapter **·** External Stowage Platforms **·** Dextre (SPDM) |
| Komponenter i jevnlig bruk | MPLM |
| Skal opp med romferge | Tranquility **·** Cupola **·** Docking Cargo Module **·** ExPRESS Logistics Carriers (Total 5) |
| Skal opp med Proton | MLM **·** ERA |
| Kansellerte moduler | Science Power Platform **·** Universal Docking Module |
| Romskip tilknyttet ISS | Romferge **·** Sojuz **·** Progress **·** H-II Transfer Vehicle **·** Automated Transfer Vehicle **·** SpaceX Dragon **·** K-1 **·** Orion **·** Starliner |